Бібліяноч прайшла ў Астравецкай дзіцячай бібліятэцы другі раз і, па словах супрацоўніка ўстановы Ганны Кераль, зноў здзівіла чытачоў. Спачатку ўсіх напалохалі кот Базіліо і ліса Аліса, якія нібыта схавалі ключ ад бібліятэкі. Так распачаўся адзін з квэстаў таго вечара. Натуральна, чытачы ключ адшукалі і займелі магчымасць выбраць сабе па густу творчую зону, модны салон ці інтэлектуальную пляцоўку. Аднак кожны стараўся пабываць паўсюль. Словам, наступным летам дзеці будуць чакаць чарговай інтрыгі аванцюрнай ночы ў бібліятэцы.